В И С Ш    С Ъ Д Е Б Е Н    С Ъ В Е Т

П Р О Т О К О Л   № 19

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 24.06.2026 г.

Днес, 24.06.2026 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев 
                                                                                             Огнян Дамянов
                                                                                             Пламен Найденов
                                                                                             Боян Новански
              
          ОТСЪСТВА: Олга Керелска.

          От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Минчо Стаев – главен експерт в отдел „Инвестиции и строителство“, Цецка Трендафилова – главен експерт в отдел „СФСС“ и Ганка Тулева – началник отдел „СФСП“.

- Инвестиции и строителство:

	1.ОТНОСНО: Необходимост от сключване на допълнително споразумение към договор рег. № ВСС – 16249/22.11.2022 г. за обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1.ПРИЕМА за необходимо и целесъобразно осигуряване на допълнителни средства в общ в размер на 221 403,61 евро без ДДС или 265 684,33 евро с ДДС за доставка и монтаж на крайни елементи на системите за сигурност с технически характеристики, които позволяват присъединяването им към Националната интегрирана система за електронна сигурност на сградите на съдебната власт, във връзка с пълно изпълнение на договор рег. № ВСС-16249/22.11.2022 г., сключен между Висш съдебен съвет и ДЗЗД „Шумен 2022“ с предмет „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“.
1.2.ВЪЗЛАГА на дирекция „Управление на собствеността на съдебната власт“ в АВСС, да предприеме необходимите действия за осигуряване на средства в общ размер на 221 403,61 евро без ДДС или 265 684,33 евро с ДДС за увеличаване на сметната стойност и годишната задача за 2026 г. на обект „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“, като отрази промяната в проекта на Инвестиционната програма на ВСС по § 51-00 „Основен ремонт на ДМА“ и § 52-00 „Придобиване на ДМА“ за 2026 г.
1.3.ВЪЗЛАГА на дирекция „Управление на собствеността на съдебната власт“ в АВСС да подготви и изпрати чрез главен секретар на ВСС до дирекция „Правна“, отдел „Обществени поръчки“ в АВСС всички необходими документи за изготвяне на допълнително споразумение към договор рег. № ВСС-16249/22.11.2022 г., с предмет „Преустройство и ремонт на съществуваща сграда в ПИ83510.674.453 в сграда с пристройка за нуждите на Районен съд и Районна прокуратура – Шумен“ по реда и условията на ЗОП, за увеличаване стойността на договора във връзка с необходимостта от доставка и монтаж на крайни елементи на системите за сигурност с технически характеристики, които позволяват присъединяването им към Националната интегрирана система за електронна сигурност на сградите на съдебната власт и за удължаване с 270 календарни дни на срока за изпълнение на обекта по т. 1.2.
1.4.ВЪЗЛАГА на дирекция „Управление на собствеността на съдебната власт“ да подготви проект на писмо до ДЗЗД „Шумен 2022“ - Изпълнител по договор № ВСС-16249/22.11.2022 г. във връзка с предприемане на действия за подписване на допълнително споразумение и продължаване изпълнението на договора.
1.5.ИЗПРАЩА решението на Комисия „Бюджет и финанси“ към Пленума на Висшия съдебен съвет и на административния ръководител на Районен съд – Шумен, за сведение.

	2.ОТНОСНО: Изпълнение на решение по т. 4.3 от протокол № 12/08.04.2026 г. от заседание на Комисия „Управление на собствеността“ към Пленума на ВСС и упълномощаване на административния ръководител на Районен съд – Лом във връзка с изграждане на достъпна среда в сградата на пл. „Свобода“ № 8,  гр. Лом.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.ПРИЕМА за сведение писмо от административния ръководител на Районен съд – Лом във връзка с осигуряване на достъпна среда в сградата на пл. „Свобода“ № 8 в гр. Лом до зоните за административни услуги и съдебни зали в Районен съд – Лом.
2.2.ПРЕДЛАГА на Пленума на Висшия съдебен съвет да приеме следното решение: 
1. УПЪЛНОМОЩАВА административния ръководител на Районен съд – Лом да представлява Пленума на ВСС, в качеството му на възложител по ЗУТ, пред съответните държавни и общински органи, експлоатационни дружества и други, като подава заявления, получава документи, съгласува документация и сключва договори и др., във връзка с изпълнение на обект „Проектиране за изграждане на достъпна среда в сградата на пл. „Свобода“ № 8 в гр. Лом до зоните за административни услуги и съдебни зали в Районен съд – Лом“.  
2. ВЪЗЛАГА на административния ръководител на Районен съд - Лом да упражни правомощията си на възложител по чл. 5, ал. 2, т. 7 от ЗОП във връзка с организирането, провеждането и възлагането на обществена поръчка за обект „Проектиране за изграждане на достъпна среда в сградата на пл. „Свобода“ № 8 в гр. Лом до зоните за административни услуги и съдебни зали в Районен съд – Лом“. 
2.3. ВНАСЯ решението по т. 2.2 като редовна точка в следващо редовно заседание на Пленума на ВСС.
2.4. ВЪЗЛАГА на административния ръководител на Районен съд – Лом, при приемане на решение по т. 2.2 да предостави информация на  дирекция „Управление на собствеността на съдебната власт“ към АВСС за резултата от предприетите действия по т. 2.2, с оглед последващи действия от страна на дирекцията.
2.5. ВЪЗЛАГА на дирекция „Управление на собствеността на съдебната власт“ към АВСС да включи обект „Проектиране за изграждане на достъпна среда в сградата на пл. „Свобода“ №8 в гр. Лом до зоните за административни услуги и съдебни зали в Районен съд – Лом“ в проекта за Инвестиционна програма на ВСС за 2026 г. с прогнозна стойност 25 500  евро с ДДС и срок на изпълнение 2026 г.
2.6. ИЗПРАЩА решението на административния ръководител на Районен съд – Лом за сведение и изпълнение.

 - Текущи ремонти:

3.ОТНОСНО: Писмо от административния ръководител на Окръжен съд – Шумен с искане за осигуряване на средства за неотложен ремонт на част от западна фасада на Съдебна палата – Шумен.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

3.1.ПРИЕМА за сведение писмо рег. № ВСС – 8434/17.06.2026 г. от административния ръководител на ОС – Шумен за необходимостта от ремонтни работи по западната фасада на сградата на Съдебна палата – Шумен.
3.2.ВЪЗЛАГА на административния ръководител на ОС – Шумен да предостави на дирекция „Управление на собствеността на съдебната власт“ към АВСС актуална оферта, с оптимизирана/прецизирана количествено-стойностна сметка за необходимите ремонтни работи по западната фасада на сградата на Съдебна палата – Шумен.
Мотиви: От получения от Окръжен съд – Шумен снимков материал, не се потвърждава обема на предвидените ремонтни работи. Представената към писмото по т.3.1 оферта е с изтекла валидност. 
 
Справка за отпуснатите средства на ОС – Шумен
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	46 515,00 лв.

41 864,00 лв.	Ремонт на фирмено отделение, преддверие, бивша стая информационно обслужване, стълбищни клетки, фоайета, коридори и гаражи - основно шпакловъчно - бояджийски работи по етажите - 1640 м2 и хидроизолационни работи по гаражите.
Ремонт на сградно и фасадно осветление - вариант 2 - изцяло ново с LED осв.тела - 521 бр. и LED прожектори - 47 бр.	
2021	20 687,00 лв.

2 664,00 лв.	Настилка от гранит по външни площадки и стъпала, вкл. первази. Възстановяване мазилка по колони и фасади на централен вход.
Ремонт асансьор.	
2022	40 658.56 лв.	Ремонт в сутерена на сградата - коридори, преддверия, тоалетни, стая на огняра.	
2023	0,00 лв.	няма	
2024	0,00 лв.	няма	
2025	25 000,00 лв.

	Ремонт на козирка на гаражи, ремонт на топлоизолацията по фасадата на сградата, демонтаж на стара неработеща вентилация, ремонт на теч около сифон в тоалетна, ремонт на архивно помещение – подмяна на осветителни тела, монтаж на пожароустойчива врата, боядисване.	
2026	0,00 лв.	Няма заявени	

3.3. ВЪЗЛАГА на дирекция „Управление на собствеността на съдебната власт“ към АВСС след получаване на информация по т. 3.2 да докладва отново на комисия „Управление на собствеността“.
	3.4. УКАЗВА на административния ръководител на ОС – Шумен при наличие на застрахователно събитие своевременно да уведомява Застрахователя „ОЗОК Инс“ АД по договор рег. № ВСС-5051/24.02.2025 г. за настъпила щета, както и да спазва изискванията на Правила за планирането, осигуряването на средства и извършването на текущ ремонт на сградния фонд на съдебната власт и указания на комисия „Управление на собствеността“, дадени с писмо рег. № ВСС-8621/22.06.2026 г.
3.5. ИЗПРАЩА решението на административния ръководител на ОС – Шумен за сведение и изпълнение.

- Управление на собствеността:

	4.ОТНОСНО: Проект на решение за упълномощаване на представляващия Висшия съдебен съвет, да отправи искане до областния управител на област Велико Търново, за предоставяне на помещения, находящи се в гр. Велико Търново, ул. „Христо Ботев“ № 2, за нуждите на РС – Велико Търново, за медиация.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

           I. ПРЕДЛАГА на Пленума на Висшия съдебен съвет, да приеме следното решение:
1.	УПЪЛНОМОЩАВА представляващия Висшия съдебен съвет (ВСС) да отправи искане до областния управител на област Велико Търново за започване на процедура по реда на чл. 15, ал. 2, изр. 2-ро от Закона за държавната собственост, за безвъзмездно предоставяне за управление на част от имот – частна държавна собственост, представляващ стаи с №№ 212 и 213, всяка със застроена площ 19,00 кв.м., или обща застроена площ 38,00 кв.м., находящи се на адрес: гр. Велико Търново, ул. „Христо Ботев“ № 2, ет. 2, актувани с АДС № 2000а/20.04.1965 г., на ВСС за нуждите на Районен съд – Велико Търново, за медиация, както и да сключи договор с областния управител на област Велико Търново. 
2.	ИЗПРАЩА решението на административните ръководители на Окръжен съд – Велико Търново и Районен съд – Велико Търново, за сведение. 
           II. ВНАСЯ решението по т. I в следващо заседание на Пленума на ВСС.

	5.ОТНОСНО: Проект на решение за упълномощаване на представляващия ВСС за изразяване на становище пред областния управител на Софийска област във връзка с имот, находящ се в гр. Костинброд, ул. „Славянска“ № 177.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	5.1.ПРИЕМА проект на писмо до областния управител на Софийска област, с копие до министъра на правосъдието и кмета на община Костинброд, относно собствеността на поземлен имот с идентификатор 38978.900.1143 и втори етаж от сграда с идентификатор 38978.900.1143.1, находящи се в гр. Костинброд, ул. „Славянска“ № 177.
	5.2.ПРЕДЛАГА на Пленума на Висшия съдебен съвет да приеме следното решение:
	УПЪЛНОМОЩАВА представляващия Висшия съдебен съвет да изрази становище пред областния управител на Софийска област, относно собствеността на поземлен имот с идентификатор 38978.900.1143 и втори етаж от сграда с идентификатор 38978.900.1143.1, находящи се в гр. Костинброд,    ул. „Славянска“ № 177, което да бъде изпратено и до министъра на правосъдието и кмета на община Костинброд.
	5.3.ВНАСЯ решението по т. 5.2 ведно с проекта на писмо в следващо редовно заседание на Пленума на ВСС.

	6.ОТНОСНО: Писма рег. № ВСС – 8296/12.06.2026 г. от Административен съд – Пловдив и рег. № ВСС – 8296/16.06.2026 г. от Военен съд – Пловдив, относно предоставяне на помещения за временно ползване.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	6.1. ПРИЕМА за сведение писмо рег. № ВСС – 8296/12.06.2026 г. от административния ръководител на Административен съд – Пловдив и писма   рег. № ВСС – 8296/16.06.2026 г. и рег. № ВСС - 8296/24.06.2026 г. от административния ръководител на Военен съд – Пловдив, относно предоставяне на помещения за временно ползване, във връзка с изпълнение на Административен договор за предоставяне на безвъзмездна финансова помощ за проект № BG16FFPR003-1.001-051, сключен на 22.10.2025 г. между Управляващия орган на Програмата и Община Пловдив, в качеството й на бенефициент и Административен съд – Пловдив като партньор по проекта и възложител по реализиране на дейност 3 „Устойчиви мерки за енергийна ефективност, зелена и достъпна среда в сградата на Административен съд – Пловдив“ по Програма „Развитие на регионите“ 2021 – 2027 г.

	7.ОТНОСНО: Изпълнение на решение по т. 11.5 от Протокол № 4/04.02.2026 г. на комисия „Управление на собствеността“ към Пленума на Висш съдебен съвет за имот, находящ се в гр. Поморие, в управление на ВСС.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1. ВЪЗЛАГА на дирекция „Управление на собствеността на съдебната власт“ към АВСС да подготви и изпрати писма до областния управител на област Бургас и кмета на Община Поморие относно проучване на възможностите за безвъзмездно предоставяне на подходящ свободен имот - държавна или общинска собственост с разгъната застроена площ не по-малка от 600 кв.м., за нуждите на органите на съдебната власт в гр. Поморие, при условията и реда, определени в ЗДС или ЗОС. 
7.2. ВЪЗЛАГА на дирекция „Управление на собствеността на съдебната власт“ към АВСС при получаване на информацията по т. 7.1 да докладва преписката отново на комисия „Управление на собствеността“ към Пленума на ВСС, с цел предприемане на последващи действия.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ